KOLEDAR DIRK 2010

Državno prvenstvo posamezniki
Nadaljuje se uspešno sodelovanje s sosednjo Hrvaško. Znova bodo organizirane štiri dirke, letos tri v Sloveniji ter ena na Hrvaškem. V tem tekmovanju nastopajo vsi vozniki iz Slovenije in Hrvaške, zaradi prevelikega števila voznikov pa je v veljavi sistem skupine A in B. Najboljši vozniki so v skupini A, ostali pa v skupini B. Po vsaki dirki se dva najslabša voznika iz skupine A na naslednji dirki preselita v skupino B, dva najboljša iz skupine B pa napredujeta v skupino A.


10.4. Donji Kraljevec HRV
17.4. Ljubljana
14.8. Lendava
12.9. Krško

Državno prvenstvo mladinci
Tudi to tekmovanje za voznike do 21. leta starosti ostaja nespremenjeno. Poleg Hrvaške v tem tekmovanju sodeluje še Madžarska, organiziranih pa bo šest dirk. Število voznikov iz posamezne države je fiksno in določeno glede na trenutni vozniški kader v mladinski konkurenci posameznih držav. Letos bo na mladinskih dirkah vozilo po 8 Slovencev, 5 Hrvatov in 3 Madžari.


4.4. Krško
11.4. Lendava
22.5. Ljubljana
10.7. Debrecen MAD
31.7. Gyula MAD
9.10. Donji Kraljevec HRV


Pokalno tekmovanje ekip
Lani ustanovljeno tekmovanje, ki se je dobro prijelo in se je zato letos razširilo. Poteka po klasičnem ligaškem sistemu, ko se na vsaki dirki pomerita po dve ekipi, vsaka s sedmimi vozniki. Namenjeno je mladim voznikom, ki jim primanjkuje dirk, glavno izhodišče pa je sestaviti čimbolj izenačene ekipe, ki zagotavljajo zanimive dirke. Sloveniji in Hrvaški se je letos pridružila Češka.


27.3. Donji Kraljevec HRV – Hrvaška:Češka
28.3. Lendava – Slovenija: Češka
18.4. Pardubice ČEŠ - Češka :Slovenija
23.4. Pardubice ČEŠ - Češka :Hrvaška
8.10. Donji Kraljevec - Hrvaška:Slovenija
10.10. Krško – Slovenija:Hrvaška
Mednarodne in ostale dirke v Sloveniji

8.5. Lendava – Svetovno prvenstvo mladinci, kvalifikacije 2

5.6. Krško – Zlati znak občine Krško in pokal Franca Babiča

19.6. Ljubljana – Evropsko prvenstvo posamezniki, polfinale 1

26.6. Krško – Svetovno prvenstvo mladinci, polfinale 1

